02010R1016 — DA — 09.01.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 1016/2010 af 10. november 2010 om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af husholdningsopvaskemaskiner (EØS-relevant tekst) (EUT L 293 af 11.11.2010, s. 31)

Ændret ved:









▼B

KOMMISSIONENS FORORDNING (EU) Nr. 1016/2010

af 10. november 2010

om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af husholdningsopvaskemaskiner

(EØS-relevant tekst)







Artikel 1

Genstand og anvendelsesområde

Denne forordning fastsætter krav til miljøvenligt design med henblik på omsætning af elnettilsluttede husholdningsopvaskemaskiner og elnettilsluttede husholdningsopvaskemaskiner, der også kan drives af batterier, herunder husholdningsopvaskemaskiner solgt til anden brug end i husholdninger, og husholdningsopvaskemaskiner til indbygning.

Artikel 2

Definitioner

I denne forordning gælder definitionerne i artikel 2 i direktiv 2009/125/EF, og derudover forstås ved:

1) »husholdningsopvaskemaskine« : en maskine, der vasker, skyller og tørrer tallerkener, glas, bestik og køkkenredskaber ved anvendelse af kemiske, mekaniske, termiske og elektriske midler, og som er konstrueret til først og fremmest at anvendes til ikkeerhvervsmæssige formål

2) »husholdningsopvaskemaskine til indbygning« : husholdningsopvaskemaskine, der beregnet til indbygning i et skab, en vægniche eller lignende, og som kræver montering af afsluttende beklædning

3) »kuvert« : et nærmere bestemt sæt af porcelæn, glas og bestik til én persons brug

4) »nominel kapacitet« : det største antal kuverter og serveringsskåle og -fade, som angivet af producenten, som kan behandles i en husholdningsopvaskemaskine på det valgte program, når den er fyldt efter producentens anvisninger

5) »program« : en række operationer, som er foruddefinerede, og som af producenten er erklæret egnede til bestemte niveauer af tilsnavsning af servicet og/eller bestemte typer af service og køkkengrej, og som tilsammen udgør en fuld cyklus

6) »programvarighed« : den tid, der går fra programmets start til programmets afslutning, eksklusive en eventuel slutbrugerindstillet forskudt start

7) »cyklus« : en komplet vaske-, skylle- og tørreproces som defineret for det valgte program

8) »slukket tilstand« : en tilstand, hvor husholdningsopvaskemaskinen er blevet slukket ved hjælp af apparatets betjeningsanordninger eller knapper, som slutbrugeren har adgang til, og som er beregnet til brug af slutbrugeren ved normal anvendelse for at opnå det laveste effektforbrug, som kan vedvare i et ubestemt tidsrum, mens husholdningsopvaskemaskinen er tilsluttet en strømkilde og anvendes i overensstemmelse med producentens anvisninger. Hvis der ikke findes betjeningsanordninger hertil, forstås ved »slukket tilstand« den tilstand, der indtræder, når man lader opvaskemaskinen gå tilbage til steady state-strømforbrug af sig selv

9) »left on-tilstand« : den tilstand med det laveste strømforbrug, som kan vedvare i et ubestemt tidsrum efter afslutning af programmet og tømning af maskinen, uden at slutbrugeren foretager sig yderligere

10) »ækvivalent opvaskemaskine« : en model af en husholdningsopvaskemaskine, der er bragt i omsætning med samme nominelle kapacitet, samme tekniske egenskaber og samme egenskaber med hensyn til ydeevne, energi- og vandforbrug og emission af luftbåren støj som en anden opvaskemaskinemodel, der af samme producent er bragt i omsætning under en anden handelskode.

Artikel 3

Krav til miljøvenligt design

De generiske krav til miljøvenligt design af husholdningsopvaskemaskiner er anført i afsnit 1 i bilag I.

De specifikke krav til miljøvenligt design af husholdningsopvaskemaskiner er anført i afsnit 2 i bilag I.

Artikel 4

Overensstemmelsesvurdering

1. Proceduren for den overensstemmelsesvurdering, der er omhandlet i artikel 8 i direktiv 2009/125/EF, er den interne designkontrol, der er fastlagt i samme direktivs bilag IV, eller det forvaltningssystem, der er fastlagt i samme direktivs bilag V.

2. I forbindelse med overensstemmelsesvurdering i henhold til artikel 8 i direktiv 2009/125/EF skal den tekniske dokumentation omfatte resultaterne af den beregning, der er beskrevet i denne forordnings bilag II.

Hvis de oplysninger, der indgår i den tekniske dokumentation for en bestemt opvaskemaskinemodel, er fremkommet ved beregninger på grundlag af design og/eller ekstrapolering ud fra andre ækvivalente opvaskemaskiner, skal dokumentationen nøje beskrive sådanne beregninger og/eller ekstrapoleringer og prøvninger, som producenten har udført for at kontrollere nøjagtigheden af beregningsresultaterne. I sådanne tilfælde skal den tekniske dokumentation også omfatte en fortegnelse over alle andre ækvivalente opvaskemaskinemodeller, hvor oplysningerne i den tekniske dokumentation er fremkommet på samme grundlag.

Artikel 5

Verifikationsprocedure i forbindelse med markedstilsyn

Medlemsstaternes myndigheder skal, når de udfører det i artikel 3, stk. 2, i direktiv 2009/125/EF omhandlede markedstilsyn, anvende den verifikationsprocedure, der er beskrevet i bilag III til denne forordning, for de i bilag I til denne forordning anførte krav.

Artikel 6

Referenceværdier

De vejledende referenceværdier for de miljømæssigt bedste husholdningsopvaskemaskiner på markedet på tidspunktet for ikrafttrædelsen af denne forordning er anført i bilag IV.

Artikel 7

Revision

Kommissionen reviderer denne forordning i lyset af den teknologiske udvikling senest fire år efter dens ikrafttræden og forelægger konsultationsforummet for miljøvenligt design resultaterne af revisionen. Ved revisionen vurderes navnlig testtolerancerne i bilag III, muligheden for at fastlægge krav til husholdningsopvaskemaskiners vandforbrug og potentialet for varmtvandstilførsel.

Artikel 8

Ikrafttræden og anvendelse

1. Denne forordning træder i kraft på tyvendedagen efter offentliggørelsen i Den Europæiske Unions Tidende.

2. Den anvendes fra den 1. december 2011.

Følgende krav til miljøvenligt design finder dog anvendelse i henhold til nedenstående tidsplan:

a) de generiske krav til miljøvenligt design i bilag I, afsnit 1, punkt 1, gælder fra den 1. december 2012

b) de generiske krav til miljøvenligt design i bilag I, afsnit 1, punkt 2, gælder fra den 1. juni 2012

c) de specifikke krav til miljøvenligt design i bilag I, afsnit 2, punkt 2, gælder fra den 1. december 2013

d) de specifikke krav til miljøvenligt design i bilag I, afsnit 2, punkt 3, gælder fra den 1. december 2016.

Denne forordning er bindende i alle enkeltheder og gælder umiddelbart i hver medlemsstat.









BILAG I

Krav til miljøvenligt design

1. GENERISKE KRAV TIL MILJØVENLIGT DESIGN

1) Ved beregning af energiforbrug og andre parametre for husholdningsopvaskemaskiner anvendes den cyklus, der anvendes til normalt snavset service (herefter benævnt »normal opvaskecyklus«). Denne cyklus skal være let at identificere på opvaskemaskinens programvælgeranordning og/eller display og skal være benævnt »normalprogram«, og den skal være indstillet som standardcyklus (default-cyklus) for opvaskemaskiner udstyret med automatisk programvalg eller anden funktion, der automatisk vælger et opvaskeprogram eller fastholder valget af et program.

2) Brugsanvisningen fra producenten skal angive:

a) den normale opvaskecyklus, benævnt »normalprogram«, og skal specificere, at denne cyklus er egnet til opvask af normalt snavset service, og at det er det mest effektive program med hensyn til det kombinerede energi- og vandforbrug for den pågældende type service

b) effektforbrug i slukket tilstand og left on-tilstand

c) vejledende oplysninger om programvarighed og energi- og vandforbrug for de vigtigste opvaskeprogrammer.

2. SPECIFIKKE KRAV TIL MILJØVENLIGT DESIGN

Husholdningsopvaskemaskiner skal opfylde følgende krav:

1) Fra den 1. december 2011:

a) for alle husholdningsopvaskemaskiner, bortset fra husholdningsopvaskemaskiner med en nominel kapacitet på 10 kuverter og en bredde på højst 45 cm, skal energieffektivitetsindekset (EEI) være under 71

b) for husholdningsopvaskemaskiner med en nominel kapacitet på 10 kuverter og en bredde på højst 45 cm skal energieffektivitetsindekset (EEI) være under 80

c) for alle husholdningsopvaskemaskiner skal opvaskeevneindekset (IC ) være større end 1,12.

2) Fra den 1. december 2013:

a) for husholdningsopvaskemaskiner med en nominel kapacitet på mindst 11 kuverter og husholdningsopvaskemaskiner med en nominel kapacitet på 10 kuverter og en bredde på mere end 45 cm skal energieffektivitetsindekset (EEI) være under 63

b) for husholdningsopvaskemaskiner med en nominel kapacitet på 10 kuverter og en bredde på højst 45 cm skal energieffektivitetsindekset (EEI) være under 71

c) for husholdningsopvaskemaskiner med en nominel kapacitet på mindst 8 kuverter skal tørreevneindekset (ID ) være større end 1,08

d) for husholdningsopvaskemaskiner med en nominel kapacitet på højst 7 kuverter skal tørreevneindekset (ID ) være større end 0,86.

3) Fra den 1. december 2016:

a) for husholdningsopvaskemaskiner med en nominel kapacitet på 8 eller 9 kuverter og husholdningsopvaskemaskiner med en nominel kapacitet på 10 kuverter og en bredde på højst 45 cm skal energieffektivitetsindekset (EEI) være under 63.

Energieffektivitetsindekset (EEI), opvaskeevneindekset (IC ) og tørreevneindekset (ID ) for husholdningsopvaskemaskiner beregnes i overensstemmelse med bilag II.









BILAG II

Metode til beregning af energieffektivitetsindeks, opvaskeevneindeks og tørreevneindeks

1. BEREGNING AF ENERGIEFFEKTIVITETSINDEKS

Ved beregning af energieffektivitetsindekset (EEI) for en husholningsopvaskemaskinemodel sammenlignes opvaskemaskinens årlige energiforbrug med dens standardenergiforbrug.

a) Energieffektivitetsindekset (EEI) beregnes som følger og afrundes til én decimal:

hvor:

AEC = husholdningsopvaskemaskinens årlige energiforbrug

SAEC = det årlige standardenergiforbrug for husholdningsopvaskemaskinen.

b) Det årlige energiforbrug (AEc ) beregnes i kWh/år som følger og afrundes til to decimaler:

i)



hvor:

Et = energiforbruget for normalcyklussen, i kWh og afrundet til tre decimaler

Pl = effekt i »left on-tilstand« for den normale opvaskecyklus, i W og afrundet til to decimaler

Po = effekt i slukket tilstand for den normale opvaskecyklus, i W og afrundet til to decimaler

Tt = programvarighed for den normale opvaskecyklus, i minutter og afrundet til nærmeste hele minut

ii) Når der er tvungen energistyring, og husholdningsopvaskemaskinen automatisk skifter til slukket tilstand efter programmets afslutning, beregnes AEC under hensyntagen til den faktiske varighed af left on-tilstanden efter følgende formel:

hvor:

Tl = målt varighed i »left on-tilstand« for den normale opvaskecyklus, i minutter og afrundet til nærmeste hele minut.

280 = det samlede antal normale opvaskecyklusser pr. år.

c) Det årlige standardenergiforbrug (SAEC ) beregnes i kWh/år som følger og afrundes til to decimaler:

i) for husholdningsopvaskemaskiner med en nominel kapacitet ps ≥ 10 og bredde > 50 cm:

ii) for husholdningsopvaskemaskiner med en nominel kapacitet på ps ≤ 9 og husholdningsopvaskemaskiner med en nominel kapacitet på ps > 9 og bredde ≤ 50 cm:

hvor:

ps = antal kuverter.

2. BEREGNING AF OPVASKEEVNEINDEKS

Ved beregning af opvaskeevneindekset (IC ) for en husholdningsopvaskemaskine sammenlignes husholdningsopvaskemaskinens opvaskeevne med referenceopvaskemaskinens opvaskeevne, og denne referenceopvaskemaskine skal have de karakteristika, der er angivet i de nyeste, alment anerkendte målemetoder på området, herunder metoder beskrevet i dokumenter, hvis referencenumre er offentliggjort med dette formål i Den Europæiske Unions Tidende.

a) Opvaskeevneindekset (IC ) beregnes som følger og afrundes til to decimaler:

IC = exp(lnIC )

hvor:

CT,i = husholdningsopvaskemaskinens opvaskeevne ved prøvning gennem én prøvningscyklus (i)

CR,i = referenceopvaskemaskinens opvaskeevne gennem én prøvningscyklus (i)

n = antal prøvningscyklusser, n ≥ 5.

b) Opvaskeevnen (C) er det gennemsnitlige rengøringsresultat for hver genstand i maskinen efter afslutning af den normale opvaskecyklus. Rengøringsresultatet beregnes som angivet i tabel 1:







Tabel 1 Antal små punktformede snavspartikler (n) Samlet snavset areal (AS ) i mm2 Rengøringsresultat n = 0 AS = 0 5 (bedst) 0 < n ≤ 4 0 < AS ≤ 4 4 4 < n ≤ 10 0 < AS ≤ 4 3 10 < n 4 < AS ≤ 50 2 Ikke relevant 50 < AS ≤ 200 1 Ikke relevant 200 < AS 0 (dårligst)

3. BEREGNING AF TØRREEVNEINDEKS

Ved beregning af tørreevneindekset (ID ) for en husholdningsopvaskemaskine sammenlignes husholdningsopvaskemaskinens tørreevne med referenceopvaskemaskinens tørreevne, og denne referenceopvaskemaskine skal have de karakteristika, der er angivet i de nyeste, alment anerkendte målemetoder på området, herunder metoder beskrevet i dokumenter, hvis referencenumre er offentliggjort med dette formål i Den Europæiske Unions Tidende.

a) Tørreevneindekset (ID ) beregnes som følger og afrundes til to decimaler:

ID = exp(lnID )

hvor:

DT,i = husholdningsopvaskemaskinens tørreevne ved prøvning gennem én prøvningscyklus (i)

DR,i = referenceopvaskemaskinens tørreevne gennem én prøvningscyklus (i)

n = antal prøvningscyklusser, n ≥ 5.

b) Tørreevnen (D) er det gennemsnitlige tørringsresultat for hver genstand i maskinen efter afslutning af den normale opvaskecyklus. Tørringsresultatet beregnes som angivet i tabel 2:







Tabel 2 Antal vandspor (WT ) eller våde striber (WS ) Samlet vådt areal (Aw) i mm2 Tørringsresultat WT = 0 og WS = 0 Ikke relevant 2 (bedst) 1 < WT ≤ 2 eller WS = 1 Aw < 50 1 2 < WT eller WS = 2 eller WS = 1 og WT = 1 Aw > 50 0 (dårligst)

▼M1









BILAG III

Markedstilsynsmyndighedernes verifikation af produktets opfyldelse af kravene

De i dette bilag anførte måletolerancer gælder kun for medlemsstaternes myndigheders verifikation af de målte parametre; producenten eller importøren må ikke benytte dem som en tilladt tolerance, når værdierne i den tekniske dokumentation fastsættes, eller til at fortolke disse værdier med henblik på at opnå overensstemmelse eller på nogen måde formidle en bedre præstation.

Når det skal kontrolleres, at en produktmodel opfylder kravene i denne forordning i henhold til artikel 3, stk. 2, i direktiv 2009/125/EF, skal medlemsstaternes myndigheder med hensyn til kravene i dette bilag anvende følgende procedure:

1) Medlemsstaternes myndigheder kontrollerer én enhed af modellen.

2) Modellen anses for at opfylde de relevante krav, hvis:

a) værdierne i den tekniske dokumentation i henhold til punkt 2 i bilag IV til direktiv 2009/125/EF (oplyste værdier) og, hvor det er relevant, de værdier, der anvendes til at beregne disse værdier, ikke er mere favorable for producenten eller importøren end resultaterne af de tilsvarende målinger, som udføres i henhold til samme punkts litra g), og

b) de oplyste værdier opfylder alle krav, der er fastsat i denne forordning, og alle krævede produktoplysninger, som offentliggøres af producenten eller importøren, ikke indeholder værdier, som er mere favorable for producenten eller importøren end de oplyste værdier, og

c) de fundne værdier (værdierne for de relevante parametre som målt under prøvning og de værdier, som beregnes ud fra disse målinger), når medlemsstaternes myndigheder tester én enhed af modellen, overholder de respektive måletolerancer, der er anført i tabel 1.

3) Hvis de resultater, der nævnes i punkt 2, litra a) eller b), ikke opnås, anses modellen og alle de modeller, som er anført som ækvivalente modeller af husholdningsopvaskemaskiner i producentens eller importørens tekniske dokumentation, for ikke at opfylde kravene i denne forordning.

4) Hvis det resultat, der nævnes i punkt 2, litra c), ikke opnås, skal medlemsstaternes myndigheder teste yderligere tre enheder af samme model. Alternativt kan de yderligere tre udvalgte enheder være af en eller flere andre modeller, som producenten eller importøren har med i fortegnelsen over ækvivalente modeller i sin tekniske dokumentation.

5) Modellen anses for at opfylde de gældende krav, hvis den aritmetiske middelværdi af de fundne værdier for disse tre enheder overholder de respektive måletolerancer i tabel 1.

6) Hvis det resultat, der nævnes i punkt 5, ikke opnås, anses modellen og alle de modeller, som er anført som ækvivalente modeller af husholdningsopvaskemaskiner i producentens eller importørens tekniske dokumentation, for ikke at opfylde kravene i denne forordning.

7) Medlemsstaternes myndigheder fremsender straks alle relevante oplysninger til myndighederne i de andre medlemsstater og til Kommissionen, når der træffes beslutning om, at modellen ikke opfylder kravene i punkt 3 og 6.

Medlemsstaternes myndigheder anvender måleprocedurer, som tager hensyn til de mest avancerede alment anerkendte, pålidelige, nøjagtige og reproducerbare målemetoder, herunder metoder beskrevet i dokumenter, hvis referencenumre er offentliggjort med dette formål i Den Europæiske Unions Tidende. Medlemsstaternes myndigheder benytter måle- og beregningsmetoderne i bilag II.

Medlemsstaternes myndigheder anvender kun de måletolerancer, som fremgår af tabel 1, og anvender kun proceduren i punkt 1-7 i forbindelse med de krav, der er omhandlet i nærværende bilag. Der anvendes ingen andre tolerancer såsom tolerancer i harmoniserede standarder eller i enhver anden målemetode.







Tabel 1 Måletolerancer Parametre Måletolerancer Årligt energiforbrug (AE C) Den fundne værdi må ikke overstige den oplyste værdi for AE C med mere end 10 %. Opvaskeevneindeks (I C) Den fundne værdi må ikke være mere end 10 % mindre end den oplyste værdi for I C. Tørreevneindeks (I D) Den fundne værdi må ikke være mere end 19 % mindre end den oplyste værdi for I D. Energiforbrug (E t) Den fundne værdi må ikke overstige den oplyste værdi for E t med mere end 10 %. Hvor der skal vælges yderligere tre enheder, må den aritmetiske middelværdi af de fundne værdier for disse tre enheder ikke overstige den oplyste værdi for E t med mere end 6 %. Programvarighed (T t) De fundne værdier må ikke overstige de oplyste værdier for T t med mere end 10 %. Effektforbrug i slukket tilstand og left on-tilstand (P o og P l) De fundne værdier for effektforbrug for P o og P l på over 1,00 W må ikke overstige de oplyste værdier for P o og P l med mere end 10 %. De fundne værdier for effektforbrug for P o og P l på op til og med 1,00 W må ikke overstige de oplyste værdier for P o og P l med mere end 0,10 W. Varighed af left on-tilstand (T l) Den fundne værdi må ikke overstige den oplyste værdi for T l med mere end 10 %.

▼B









BILAG IV

Referenceværdier

På tidspunktet for denne forordnings ikrafttræden er den bedste tilgængelige teknologi på markedet for husholdningsopvaskemaskiner for så vidt angår deres energieffektivitet, energi- og vandforbrug, opvaskeevne og tørreevne og emission af luftbåren støj fastlagt som følger:

1) Husholdningsopvaskemaskiner med 15 kuverter (model til indbygning):

a) energiforbrug : 0,88 kWh/cyklus, svarende til et samlet årligt energiforbrug på 268,9 kWh/år, hvoraf 246,4 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 10 liter/cyklus, svarende til 2 800 liter/år for 280 cyklusser

c) opvaskeevneindeks : IC > 1,12

d) tørreevneindeks : ID > 1,08

e) emission af luftbåren støj : 45 dB(A) re 1pW.

2) Husholdningsopvaskemaskiner med 14 kuverter (model til placering under bord):

a) energiforbrug : 0,83 kWh/cyklus, svarende til et samlet årligt energiforbrug på 244,9 kWh/år, hvoraf 232,4 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 10 liter/cyklus, svarende til 2 800 liter/år for 280 cyklusser

c) opvaskeevneindeks : IC > 1,12

d) tørreevneindeks : ID > 1,08

e) emission af luftbåren støj : 41 dB(A) re 1pW.

3) Husholdningsopvaskemaskiner med 13 kuverter (model til placering under bord):

a) energiforbrug : 0,83 kWh/cyklus, svarende til et samlet årligt energiforbrug på 244,9 kWh/år, hvoraf 232,4 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 10 liter/cyklus, svarende til 2 800 liter/år for 280 cyklusser

c) opvaskeevneindeks : IC > 1,12

d) tørreevneindeks : ID > 1,08

e) emission af luftbåren støj : 42 dB(A) re 1pW.

4) Husholdningsopvaskemaskiner med 12 kuverter (fritstående model):

a) energiforbrug : 0,95 kWh/cyklus, svarende til et samlet årligt energiforbrug på 278,5 kWh/år, hvoraf 266 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 9 liter/cyklus, svarende til 2 520 liter/år for 280 cyklusser

c) opvaskeevneindeks : IC > 1,12

d) tørreevneindeks : ID > 1,08

e) emission af luftbåren støj : 41 dB(A) re 1pW.

5) Husholdningsopvaskemaskiner med 9 kuverter (model til indbygning):

a) energiforbrug : 0,8 kWh/cyklus, svarende til et samlet årligt energiforbrug på 236,5 kWh/år, hvoraf 224 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 9 liter/cyklus, svarende til 2 520 liter/år for 280 cyklusser

c) opvaskeevneindeks : IC > 1,12

d) tørreevneindeks : ID > 1,08

e) emission af luftbåren støj : 44 dB(A) re 1pW.

6) Husholdningsopvaskemaskiner med 6 kuverter (model til indbygning):

a) energiforbrug : 0,63 kWh/cyklus, svarende til et samlet årligt energiforbrug på 208,5 kWh/år, hvoraf 196 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 7 liter/cyklus, svarende til 1 960 liter/år for 280 cyklusser

c) opvaskeevneindeks : IC > 1,12

d) tørreevneindeks : 1,08 ≥ ID > 0,86

e) emission af luftbåren støj : 45 dB(A) re 1pW.

7) Husholdningsopvaskemaskiner med 4 kuverter (fritstående model):

a) energiforbrug : 0,51 kWh/cyklus, svarende til et samlet årligt energiforbrug på 155,3 kWh/år, hvoraf 142,8 kWh/år går til 280 opvaskecyklusser og 12,5 kWh/år til forbrug i laveffekttilstandene

b) vandforbrug : 9,5 liter/cyklus, svarende til 2 660 liter/år for 280 cyklusser

c) opvaskeevneindeks : IC > 1,12

d) tørreevneindeks : 1,08 ≥ ID > 0,86